RESOLUCIÓN do 30 de setembro de 2008 pola que se convoca un curso de especialización de formadores de educación viaria para mozos e adolescentes.
ACADEMIA GALEGA DE SEGURIDADE PÚBLICA — III. OUTRAS DISPOSICIÓNS — 09/10/2008

Dentro das actividades programadas para o ano 2008, e conforme as funcións atribuídas pola Lei 1/2007, do 15 de xaneiro, da Academia Galega de Seguridade Pública, anúnciase a realización dun curso de especialización de formadores de educación viaria para mozos e adolescentes, que deberá desenvolverse conforme as seguintes bases:
Obxectivos.
-Coñecer e comprender a importancia que ten a educación viaria na educación para mozos e adolescentes.
-Afondar na necesidade de inculcar nos mozos e adolescentes valores axeitados para que usen as vías públicas con seguridade como peón, condutor e pasaxeiro.
-Dotar os policías locais de ferramentas e recursos para deseñar intervencións educativas que teñan como base a educación viaria no campo da educación de mozos e adolescentes, tanto no ámbito da educación formal coma non formal.
Destinatarios.
Membros dos corpos de policía local de Galicia, que non fixesen con anterioridade este curso ou un semellante.
Inscrición.
A inscrición dos participantes será totalmente gratuíta.
Prazas.
27 prazas.
Solicitudes.
1. O persoal que desexe participar neste curso deberá presentar, cuberta á máquina ou con letra moi clara, a instancia que figura no anexo, en que deberá constar necesariamente a sinatura da autoridade de que dependa.
2. O prazo para a presentación de instancias rematará o día 27 de outubro ás 14.00 horas.
3. As instancias deberán enviarse á Academia Galega de Seguridade Pública, sita na avenida da Cultura, s/n, 36680 A Estrada (Fax: 886 20 61 22); ou ben poden entregarse en calquera dos lugares previstos no artigo 38.4º da Lei 30/1992, do 26 de novembro, de réxime xurídico das administracións públicas e do procedemento administrativo común.
4. Por correo electrónico, a través da páxina web
http://agasp.xunta.es
, poderá adiantarse a preinscrición, sen prexuízo da remisión e acreditación por fax.
Datas.
O curso realizarase do 4 ao 7 de novembro das 9.00 ás 14.00 horas, cunha duración de 20 horas lectivas.
Contido.
-Introdución xeral ao concepto de educación viaria e, concretamente, na súa aplicación a mozos e adolescentes: contidos, obxectivos, metodoloxía, etc.
-Importancia da educación viaria na educación de mozos e adolescentes e a necesidade de desenvolver programas educativos no ámbito da educación non formal.
-Planificación e programación dun proceso educativo de educación viaria en educación de mozos e adolescentes.
-Materiais didácticos de educación viaria para mozos e adolescentes. Outros recursos didácticos da DXT.
Relación de admitidos
A relación de admitidos farase pública o día 30 de outubro a partir das 14.00 horas, no taboleiro de anuncios do Academia Galega de Seguridade Pública e na páxina web
http://agasp.xunta.es
, ou ben poden coñecer e confirmar a súa asistencia chamando aos teléfonos 886 20 61 17/118.
Certificado de asistencia.
Ao remate do curso entregaráselle un certificado de asistencia a aquelas persoas que acrediten a súa participación continuada.
Modificacións.
A Academia Galega de Seguridade Pública poderá modificar o desenvolvemento do curso para adaptalo ás necesidades da Administración e ás continxencias que poidan xurdir.
A Estrada, 30 de setembro de 2008
P.S. (Disposición primeira Orde 31-1-2008).
(DOG nº 23, do 1 de febreiro)
María Isabel Durántez Gil
Directora xeral de Interior
Ver referencia pdf "19600D015P078.PDF"